laion/Wikipedia-Exotic huggingface dataset:
Sexy and I Know It

Sexy and I Know It (בעברית: [אני] סקסי ואני יודע את זה) הוא סינגל של הצמד המוזיקלי האמריקאי LMFAO, מתוך אלבום האולפן השני שלו, Sorry for Party Rocking. השיר יצא לאור ב-16 בספטמבר 2011, על ידי חברת התקליטים אינטרסקופ רקורדס, כסינגל השלישי מתוך האלבום. השיר נכתב על ידי סטפן קנדל גורדי, גונרוק, ארין בק, ג'ורג' מ. רוברטסאן וקנת' אוליבר, והופק על ידי פארטי רוק. הוא הגיע למקום הראשון במצעד הבילבורד הוט 100 ב-7 בינואר 2012, ונשאר שם כשבועיים. השיר הפך לשירם השני של LMFAO שהגיע למקום הראשון במצעד הבילבורד הוט 100, לאחר "Party Rock Anthem", מה שהפך את LMFAO לצמד הראשון שהכניס שני להיטים רצופים למקום הראשון במצעד מאז אאוטקאסט עם "Hey Ya!‎" ו-"The Way You Move" בשנים 2003–2004. השיר הגיע למקום הראשון גם באוסטרליה, קנדה, ישראל וניו זילנד. השיר נכנס למקום ה-76 במצעד הבילבורד הוט 100 ב-17 בספטמבר 2011. מאוחר יותר, קפץ השיר למקום ה-25 וב-1 באוקטובר 2011 הגיע לעשירייה הפותחת במצעד. ב-19 בנובמבר, הגיע למקום השני במצעד, נשאר שם לשבעה שבועות ונחסם על ידי "We Found Love" של ריהאנה מהגעה למקום הראשון, עד שהגיע לצמרת המצעד. הווידאו קליפ של השיר צולם בוונציה שבקליפורניה והועלה לערוץ היוטיוב של הצמד ב-16 בספטמבר 2011. הוא כולל את רדפו יחד עם קבוצת גברים, בהם הוק מקווסט קרו, שאפל בוט, ניית'ן פייסלי ו-Q רוקדים ברחבי העיר לעיני נשים. במספר סצנות נראה רדפו מרים משקולות. בקליפ הופעות קמע של צ'לסי קורקה, רון ג'רמי, וילמר ולדראמה, אליסטר אוברים, ויקטור קים, סטיב טרדה, לולה בלאן, ריאן קונפרידו, ריאן פנג מקווסט קרו, מינדי רובינסון, אנג'לו מרקוני, דארן מייבי, דרלה ג'ורג' וסיימון רקס. הווידאו קליפ ביוטיוב סומן כתוכן מיני מספר פעמים מאז צאתו לאור. השוט האחרון בקליפ נותן מחווה לשוט האחרון ב-"Thriller" של מייקל ג'קסון: הוא מראה את שאפל בוט עוזב עם הבנות בזמן שהוא מפנה את ראשו לכיוון המצלמה שמאחוריו והתמונה קופאת. מידע על הסינגל "Sexy and I Know It" באתר מיוזיק בריינז מידע על היצירה "Sexy and I Know It" באתר Discogs סרטון השיר "Sexy and I Know It" באתר יוטיוב "Reviews > Singles > Dance/Electronic : LMFAO – Sexy and I Know It". Billboard. 123 (35): 29. 1 באוקטובר 2011. ISSN 0006-2510. {{cite journal}}: (עזרה) סטפן קנדל גורדי, דייוויד ג'מאל ליסנבי, ארין בק, ג'ורג' מ. רוברטסאן, קנת' אוליבר "Music: Top 100 Songs - Billboard Hot 100 Chart". Billboard. נבדק ב-26 ביולי 2016. {{cite journal}}: (עזרה) "Music: Top 100 Songs - Billboard Hot 100 Chart". Billboard. נבדק ב-26 ביולי 2016. {{cite journal}}: (עזרה) "Latest Music News, Band, Artist, Musician & Music Video News". Billboard. 28 בדצמבר 2011. נבדק ב-2012-09-29. {{cite web}}: (עזרה) "LMFAO - Sexy and I Know It". YouTube. 2011-11-12. נבדק ב-2012-09-29.
יחסי איסלנד–ונצואלה

יחסי איסלנד–ונצואלה הם היחסים הדיפלומטיים בין ונצואלה לאיסלנד. איסלנד הייתה בין 28 מדינות האיחוד האירופי שהתעלמו מתוצאות הבחירות לאספה המכוננת הלאומית בוונצואלה 2017. איסלנד התעלמה גם מתוצאות הבחירות לנשיאות בוונצואלה 2018, בהם הוכרז ניקולאס מדורו כמנצח. בשנת 2019, במהלך המשבר הנשיאותי בוונצואלה, הכירה איסלנד בחואן גואידו כנשיא ונצואלה. מדיה וקבצים בנושא יחסי איסלנד–ונצואלה בוויקישיתוף Los 28 países de la UE no reconocen la Constituyente באתר hoy‏, 3 באוגוסט 2017 Iceland supports @jguaido as the Interim President of Venezuela. Free and fair elections should now be called and the will of the people respected בטוויטר
שיטפון (פירושונים)

האם התכוונתם ל... שיטפון – אירוע שבו מים מציפים קרקע שיטפון בזק – שטף מים פתאומי בוואדיות ובאפיקי נחל יבשים במרבית ימות השנה, האופייני לאזורים מדבריים שיטפון (סדרת טלוויזיה) – סדרת טלוויזיה פולנית של חברת נטפליקס שיטפון (ספר) – ספר מאת הסופר האמריקני קלייב קאסלר השיטפון (נובלה) – נובלה מאת אמיל זולא
לאו שרקאדי

לאו שרקאדי (במקור שולר-Schuller, בהונגרית: Sarkadi Leó; בודפשט, 24 במאי 1879 – ניו יורק, 24 במרץ 1947) היה סופר וצייר יהודי-הונגרי שזכה להצלחה גדולה בלונדון כמחזאי (בצעירותו) ובניו יורק כצייר (בבגרותו). שרקאדי נולד בבודפשט כילד שני במשפחה יהודית ממעמד הביניים. הוריו היו וילמוש שולר וקטלין אונגר. אחיו הבכור היה הקומיקאי והשחקן המפורסם אלדאר שרקאדי, ואחיו הצעיר היה אמיל שרקאדי שהיה צייר מוכשר להפליא נפטר בגיל 27 משחפת. לאו שרקאדי השתמש בכישרון שלו בשתי ענפי אמנות: כתיבה וציור. בשנותיו הצעירות, זכה להצלחה סנסציונית בלונדון עם שניים ממחזותיו. עם זאת, מחזותיו והרומנים המאוחרים יותר שלו לא הביאו לו הצלחה כזו. לאחר פרוץ מלחמת העולם הראשונה, עבר לארצות הברית, שם ניהל במשך זמן מה את הסטודיו של הצייר והגרפיקאי וילי פוגאן ולאחר מכן בסביבות 1930 החל לעבוד באופן עצמאי והחל לצייר. הוא נחשב לצייר נאו-אימפרסיוניסטי. שרקאדי יצר ציורי שמן ומים, רישומי פחם ותחריטים וארגן תערוכות. אחד מתחריטי הנחושת שלו הוצג במוזיאון ברוקלין. תמונותיו מביעות מיסטיות וסמליות. שתי יצירותיו בלונדון זכו להצלחה מפתיעה: Within four walls (בתוך ארבעה קירות-דרמה) – שנת הוצאה 1908 (reprint-הדפסה מחודשת 2012) Children at play (ילדים במשחק-דרמה) – שנת הוצאה 1908 (reprint-מהדורה מחודשת 2012) לקסיקון יהודי הונגרי. 1929. עורך פטר אויווארי. גישה מקוונת לאו שרקאדי, הצייר, הסופר, מת – כתבה בעיתון Nagy Csaba: A magyar emigráns irodalom lexikona. [Részben 2. jav. és bőv. kiad. + Álnévlexikon] Bp., Argumentum Kiadó-Petőfi Irodalmi Múzeum és Kortárs Irodalmi Központ, 2000. Bölöny József: Magyarország kormányai. Az 1987-1992 közötti időszakot feldolg. és sajtó alá rend. Hubai László. 4. bőv., jav. kiad. Bp., Akadémiai Kiadó, 1992. Gellért Imre: Amerikai magyar karrierek albuma. (Cleveland, 1923) Vasváry Ödön: Lincoln's Hungarian Heroes - Lincoln magyar hősei. Washington, Amerikai Magyar Református Egyesület, 1939. Az Ember ; 1947. márc. 29. (Pogány W.) Sarkadi-Schuller, Leo (1879-1947), באתר GVCA (באנגלית) תמונותיו של לאו שרקאדי, באתר MutualArt לאו שרקאדי, בניו יורק טיימס לאו שרקאדי, באתר Smithsonian מכתבו של שרקאדי מהתערוכה ב-Royal Academy שהתפרסם בגיליון 1914 בכתב העת "אמנות" (בהונגרית) נתוניו, במאגר המוזיאון הספרותי פטפי הספר שיצא בשנת 1908 בעטיפה כחולה Within four walls; Children at play; Two plays
כריסטופר וו

כריסטופר מוריס וו (בצרפתית: Christopher Maurice Wooh; נולד ב-18 בספטמבר 2001 בלובר שבצרפת) הוא כדורגלן קמרוני המשחק בעמדת הבלם בקבוצת סטאד רן מליגת העל הצרפתית ובנבחרת קמרון. וו גדל במחלקות הנוער של פויזו לובר, שנטילי ונאנסי. ב-20 בינואר 2021 ערך את הופעת הבכורה שלו בקבוצה הראשונה של נאנסי, בהפסד 1-0 לסושו במסגרת הסיבוב השמיני של הגביע הצרפתי לעונת 2020/2021. ב-13 בפברואר ערך את הופעת הבכורה שלו בליגת המשנה הצרפתית, בניצחון 2-1 על דנקרק במסגרת המחזור ה-25 לעונת 2020/2021. ב-15 במאי הבקיע את שערי הבכורה שלו במועדון, צמד שערים בתיקו 2-2 נגד אמיין במסגרת המחזור ה-38 בליגה. בסך הכל ערך וו 13 הופעות ליגה במדי המועדון, בהן הבקיע שני שערים. ב-1 ביוני 2021 חתם וו על חוזה לארבע עונות בלאנס מליגת העל הצרפתית. ב-8 באוגוסט ערך את הופעת הבכורה שלו במועדון, בתיקו 1-1 נגד סטאד רן במסגרת המחזור הראשון בליגה לעונת 2021/2022. בסך הכל ערך 15 הופעות ליגה במדי המועדון. ב-31 באוגוסט 2022 חתם וו על חוזה לארבע עונות בסטאד רן מליגת העל הצרפתית. ב-8 ביוני 2022 ערך וו את הופעת הבכורה שלו בנבחרת קמרון, בניצחון 1-0 על נבחרת בורונדי במסגרת מוקדמות גביע אפריקה לאומות 2023. נכלל בסגל נבחרת קמרון לטורניר מונדיאל 2022. נכלל בסגל נבחרת קמרון לטורניר גביע אפריקה לאומות 2023. מדיה וקבצים בנושא כריסטופר וו בוויקישיתוף כריסטופר וו, באתר Transfermarkt כריסטופר וו, באתר Soccerway כריסטופר וו, באתר WorldFootball.net כריסטופר וו, באתר National Football Teams כריסטופר וו, באתר FootballDatabase.eu Transferts : Lens trouve un accord avec Christopher Wooh (Nancy) באתר ל'אקיפ, 1 ביוני 2021 (בצרפתית) Squad Announcement בחשבון הטוויטר הרשמי של נבחרת קמרון, 8 בנובמבר 2022 Liste des Lions Indomptables sélectionnés pour la CAN 2023 בחשבון הפייסבוק הרשמי של פדרציית הכדורגל הקמרונית, 28 בדצמבר 2023 (בצרפתית)
ברברה טימו

ברברה טימו (בפורטוגזית: Bárbara Chianca Timo; נולדה ב-10 במרץ 1991) היא ג'ודוקא פורטוגלית ברזיליאית, המתחרה בקטגוריית המשקל של עד 70 ק"ג. טימו הפסידה בגמר למארי-אווה גאהי הצרפתייה, ובכך זכתה במדליית כסף באליפות העולם בשנת 2019 שנערכה בטוקיו, יפן. באליפות העולם בג'ודו 2022 שהתקיימה בטשקנט, אוזבקיסטן, טימו התחרתה במשקל עד 63 ק"ג זכתה במדליית ארד לאחר ניצחון על פלורנטינה איבנסקו הרומנייה. הישג השיא של טימו באליפות אירופה הוא מדליית ארד בליסבון 2021, לאחר שניצחה בגמר בית הניחומים את לארה צבייטקו הקרואטית. באולימפיאדת טוקיו 2020, היא הודחה בשמינית הגמר לאחר הפסד לברברה מאטיץ' הקרואטית. אתר האינטרנט הרשמי של ברברה טימו (בפורטוגזית) ברברה טימו, ברשת החברתית פייסבוק ברברה טימו, ברשת החברתית אקס (טוויטר) ברברה טימו, ברשת החברתית אינסטגרם ברברה טימו, באתר olympedia.org ברברה טימו, באתר איגוד הג'ודו העולמי ברברה טימו, באתר JudoInside.com
גאראם מסאלה

גאראם מסאלה (בהינדית: गरम मसाला, תרגום מילולי - "תבלין חם") היא תערובת תבלינים יבשים, המשמשת במטבח ההודי והפקיסטני. זהו שילוב תבלינים לא חריף, האמור לחמם את הגוף. בחלקי הודו שונים תהיה התערובת שונה, אם כי לרוב תכיל כורכום, זרעי הל (ירוק או שחור), זרעי כוסברה, קליפת קינמון, מסמרי ציפורן, זרעי כמון, גרגרי פלפל שחור, אגוז מוסקט, עלי דפנה ולעיתים זרעי חרדל או זעפרן. תערובות הנרכשות בשווקים ובחנויות יכילו לרוב תחליפים זולים לחלק מהתבלינים[דרוש מקור]. שיטת ההכנה המסורתית היא על ידי עלי ומכתש, היום מכינים את התערובת לרוב בעזרת מטחנת תבלינים, נהוג להכין תערובת טרייה מדי כמה ימים, היות שהתערובת מאבדת מאיכותה כאשר מתנדפים השמנים האתריים. בבישול ההודי המסורתי מוסיפים לרוב את התבלין לקראת סוף הבישול על מנת לשמר את הארומה ככל האפשר. בסלנג ההודי "לטחון מסאלה" או "לטחון גאראם מסאלה" משמעותו לדבר שטויות או לדבר דבר רכילות. ביטוי זה נגזר מהתקופה בה היו יושבות נשות הכפר יחד ומרכלות תוך שהן טוחנות את התבלינים. קארי (תבלין) Mixed Spice מדיה וקבצים בנושא גאראם מסאלה בוויקישיתוף ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
אייר זימבבואה

אייר זימבבואה (באנגלית: Air Zimbabwe) היא חברת התעופה הלאומית של זימבבואה, שבסיסה בנמל התעופה הבין-לאומי רוברט גבריאל מוגאבה, שבהארארה. החברה חברה באיגוד יאט"א חברות התעופה האפריקאיות מאז 1981. החל משנת 2014 החברה עברה לבעלות ממשלת זימבבואה. ב-1 בספטמבר 1967 הקימה ממשלת רודזיה את תאגיד אייר רודזיה. ב-1978 היא הפכה לאייר זימבבואה רודזיה ובאפריל 1980 לאייר זימבבואה קצרת הימים ב-1978, ולבסוף עם הקמת זימבבואה ל"אייר זימבבואה" באפריל 1980. עד מרץ 1985 היו לאייר זימבבואה 1,443 עובדים וצי שכלל 5 מטוסי בואינג 707-320B ו-7 מטוסי ויסקונט 700. בשנת 2017 הוערכו חובות החברה ב-330 מיליון דולר. כתוצאה מהחובות הכבדים החברה אינה יכולה לטוס למרבית יעדיה וזאת מחשש לעיקול המטוסים. במאי 2017 נוספה אייר זימבבואה לרשימת חברות התעופה האסורות באיחוד האירופי כתוצאה מאי עמידה בתקני הבטיחות של האיחוד האירופי. נכון למרץ 2018 החברה מפעילה טיסות ליעדים הבאים: מדיה וקבצים בנושא אייר זימבבואה בוויקישיתוף אתר האינטרנט הרשמי של אייר זימבבואה אייר זימבבואה, ברשת החברתית אינסטגרם "Airline Membership (אורכב 11.07.2015 בארכיון Wayback Machine)." Moores, Victoria (16 במאי 2017). "Air Zimbabwe among four airlines added to EU blacklist". Air Transport World. אורכב מ-המקור ב-17 במאי 2017. {{cite news}}: (עזרה)
יחסי דומיניקה–סין

יחסי דומיניקה–סין הם היחסים הדיפלומטיים בין הרפובליקה העממית של סין לקהיליית דומיניקה. שתי המדינות כוננו יחסים דיפלומטיים ב-23 במרץ 2004, לאחר שדומיניקה ניתקה את יחסיה עם טאיוואן. בשנת 2021, שתי המדינות חתמו על הסכם פטור מוויזה הדדי ברוזאו, ואזרחי דומיניקה יוכלו להיכנס לסין ללא ויזה. בשנת 2011, היקף הסחר הדו-צדדי בין סין לדומיניקה היה בשווי 26.885 מיליון דולר, מתוכם סין ייצאה בשווי 26.49 מיליון דולר וייבאה בשווי 396,000 דולר. סין מייצאת בעיקר מוצרים מכניים וחשמליים, טקסטיל, ביגוד והנעלה, ובעיקר מייבאת גרוטאות אלומיניום, ציוד רפואי וציוד כללי. יחסי דומיניקה–סין באתר משרד החוץ הסיני Bilateral Relations Of China And Dominica Going Stronger באתר thecaribbeannewsnow
יחסי איסלנד–סרביה

יחסי איסלנד–סרביה הם היחסים הדיפלומטיים בין סרביה לאיסלנד. איסלנד כוננה יחסים דיפלומטיים עם הרפובליקה הפדרלית הסוציאליסטית של יוגוסלביה ב-27 בפברואר 1953. בשנת 2000 כוננו איסלנד וסרביה ומונטנגרו יחסים דיפלומטיים. מספר הסכמים דו-צדדיים נחתמו והם בתוקף בין שתי המדינות. בשנת 2020 ייצאה סרביה מאיסלנד בשווי 2.5 מיליון אירו וייבאה בשווי 730 אלף אירו. בשנת 2003 הפכה חברת Actavis האיסלנדית לבעלת הרוב של חברת "Zdravlje" מ-Leskovac. זוהי ההשקעה האיסלנדית המשמעותית היחידה בכלכלה הסרבית. סרביה מיוצגת באיסלנד באמצעות שגרירותה באוסלו, נורווגיה. איסלנד מיוצגת בסרביה באמצעות שגרירותה בסטוקהולם, שוודיה. איסלנד באתר משרד החוץ הסרבי
יוסף לוגאסי

יוסף לוגאסי (1908–1998) היה מראשוני המוציאים לאור במרוקו. לוגאסי נולד ב-1908 בתרודאנת שבמרוקו. למד מגיל צעיר בחדר, מפי אביו שהיה מורה ומחנך, ואצל מחנך פרטי ששכר אביו. לוגאסי היה דובר עברית, ערבית מרוקאית וצרפתית. בגיל 12 עבר עם הוריו לקזבלנקה. ב-1924 עבר לטנג'יר כדי ללמוד אדמיניסטרציה ומסחר. ב-1926 ייסד חברה ללימוד הזוהר וגילה שקיים מחסור חמור בספרי קודש ברחבי יהדות מרוקו. לוגאסי החל לייבא ספרים מארץ ישראל ומאירופה ולהדפיס ספרים. בית המסחר היה ברחוב בתי הכנסת (Rue de Synagogues) 138 בקזבלנקה. ב-1936 חנך בית מסחר לתשמישי קדושה ולספרי קודש. לוגאסי הדפיס לפחות 29 מהדורות שונות של ההגדה של פסח במשך השנים. במלחמת העולם השנייה, כשנוצר מחסור חמור בטליתות בקרב יהודי מרוקו, ייבא לוגאסי אלפי טליתות מבית חרושת ביפן שייצר אותן על פי הנחיותיו. עם תום המלחמה, הוציא גם מחזורים בנוסח אשכנז עבור יהודים ממזרח אירופה שהתיישבו במרוקו, ברובם פליטים שנמלטו מהשואה. ב-1948 עלה לארץ, התיישב בירושלים והמשיך בשליחותו בפרסום ספרי קודש (ביניהם מגילת אסתר, סידורי תפילה והגדות לפסח) וכן חוברות פיוטים בערבית מרוקאית, והעמדת תשמישי קדושה לרשות הציבור. הקים בירושלים חברת לומדי תהילים וגמ"ח לתלמידי ישיבות. שימש כגבאי בבית הכנסת המרוקאי "זכור לאברהם" בירושלים. בית הדפוס שלו פעל ברחוב יפו 74, ונסגר במהלך העשור השני של המאה ה-21. לוגאסי מוכר גם בשל תרומתו לתנועה הציונית, לתחיית השפה העברית ולמערכת החינוך היהודי. שמו התפרסם בקרב יהודי מרוקו בארץ ובעולם, וספריו נחקרו. נפטר ב-1998 בירושלים, ונקבר בהר הזיתים. ראובן גפני, פותח סידור: מסע בעולמם של סידורי ארץ ישראל בעת החדשה, אלון שבות תשפ"ב, עמ' 85–87. (פרק על "תפלת ירושלים", אחד הסידורים שהודפסו על ידי לוגסי) מידע על יוסף לוגאסי בקטלוג הספרייה הלאומית הספרייה הפרטית של אלי פילו - הפרח המחייה מתים – יששכר בן עמי, באתר מורשת יהדות מרוקו, ‏31 באוגוסט 2012 מקבץ דפים מודפסים – דפוס יוסף לוגאסי, קזבלנקה, באתר "קדם - בית מכירות כתבי יד יהודיים היסטוריים" בידספיריט ישראל - מכירות פומביות: תכשיטים, אמנות, עתיקות ועוד, באתר Bidspirit בית מסחר ספרים טליתות צמר ומשי וכל כלי הדת, באתר www.judaisme-marocain.org על פי הספירה של מפתח "אוצר ההגדות", ירושלים, תשנ"ז מורשת יהדות מרוקו, הספרייה הפרטית של אלי פילו - הפרח המחייה מתים – יששכר בן עמי, ‏31 באוגוסט 2012 Israel Mizrahi, Musings of a Jewish Bookseller: What did the Jews do after finishing with the hanging of Haman and his children? One Moroccan Jew's Idea, Musings of a Jewish Bookseller, ‏2014-03-02 כותר: מחזור ליום הכפורים מנהג ספרד בקהילות קדושות בקונשטאנטינה..- קזבלנקה (עותק 2), באתר folkmasa.org Yosef Kaplan, The Dutch Intersection: The Jews and the Netherlands in Modern History, BRILL, 2008-06-19, ISBN 978-90-474-4214-1. (באנגלית) מאיר מאיר, ⁨שלמה לוגאסי יושב ... ובוכה, באתר ⁨מעריב, ‏22 ביולי 1959 באהלה של תורה- חומשים מקאזאבלאנקא, הצופה, 3 בנובמבר 1950 עמרם חיים אנקאווה (עורך), ישועות אשא, תשע"ג, הקדמה, עמ' יב, באתר אוצר החכמה. Joseph Lugassy, Et Sepod, עת ספוד, Casablanca, [Liturgy, c. 1940], באתר Virtual Judaica כותר: סדור לראש השנה כמנהג ק"ק ספרדים - קזבלנקה (עותק 1), באתר folkmasa.org שלום צבר, From Amsterdam to Bombay, Baghdad, and Casablanca: The Influence of the Amsterdam Haggadah on Haggadah Illustration among the Jews in India and the Lands of Islam, The Dutch Intersection, Yosef Kaplan, ed., Leiden: Brill, 2008, עמ' 279-299, 498-517
השנים (רומן מאת אנני ארנו)

השנים (בצרפתית: Les Années) הוא רומן מאת אנני ארנו, כלת פרס נובל לספרות לשנת 2022, אשר יצא לאור בשנת 2008 בהוצאת גלימאר. הרומן מתאר בצורה חיה את החברה הצרפתית משנות מלחמת העולם השנייה ועד תחילת המאה ה-21, ונחשב על ידי רבים לפיסגת יצירתה של הסופרת. הספר טרם תורגם לעברית. הרומן נע בין תיאורי צילומים המתארים את המחברת ואשר צולמו בין השנים 1941 ל-2006, לבין ציור התקופה בה צולמו צילומים אלו דרך הזיכרונות החקוקים ברוחה של המחברת, ואשר נבחרו בשל הרלוונטיות הסוציולוגית שלהם. הרומן מחבר מעל 60 שנות היסטוריה עם סיפור קיומה הייחודי של המחברת, אשר יוצרת מרחק ממי שהייתה על ידי שימוש בגוף שלישי, זו פעם ראשונה בכתיבתה; ארנו תמיד השתמשה בגוף ראשון בספריה, עד לספר זה. הסיפור הוא בו זמנית אישי, בלתי-אישי (אימפרסונלי) וקולקטיבי. אנני ארנו מחדשת אפוא את סוגת האוטוביוגרפיה והאוטופיקשן גם יחד. "השנים" זכה לשבחי הביקורת עם הופעתו. העיתון "לה מונד" מתאר אותו כ"צלילה מופתית לזמן ולזיכרון של אישה לאורך יותר מ-60 שנים" ובתור "הישג מזהיר של עבודה וגישה תובענית", מה שעושה אותו לאחד מתוך "100 רומנים שריגשו את העיתון מאז 1944. "לה פיגארו", שלעיתים קרובות היה ביקורתי עם המחברת, מתאר את "השנים" בתור "הספר היפה ביותר שלה. ואילו באתר הצרפתי "Télérama", קיבל הספר את הדירוג המרבי, ותואר בתור "תוצאה מדהימה" וכן "ספר גדול ויפה, מסנוור באומנותו". פרס מרגריט דיראס פרס פרנסואה מוריאק פרס השפה הצרפתית (Prix de la langue française) פרס סטרגה האירופי (Strega European Prize) Les Années, éditions Gallimard, 2008 Les Années, Le Grand livre du mois, 2008 Les Années, À vue d'œil, édition en gros caractères, 2008 Les Années, coll. « Folio », éditions Gallimard, 2009 Les Années, livre audio, coll. « Ecoutez lire », éditions Gallimard, 2015 (איטלקית) Gli anni, trad. Lorenzo Flabbi, L'orma editore, 2015 (גרמנית) Die Jahre, trad. Sonja Finck, Bibliothek Suhrkamp, Francfort, 2017 (אנגלית) The Years, trad. Alison L. Strayer, Seven Stories Press, 2017 (טורקית) Seneler, trad. Siren İdemen, Can Yayınları, 2021 השנים, באתר OCLC (באנגלית) Peras, Delphine (11 February 2010). "Les Années par Annie Ernaux". L'EXPRESS, 29 October 2010 (בצרפתית). "« Les Années », le livre d'une vie d'Annie Ernaux". Le Monde.fr (בצרפתית). 2008-02-07. נבדק ב-2022-08-21. "La vie derrière soi". LEFIGARO (בצרפתית). 2008-02-28. נבדק ב-2022-08-21. "Les Années de Annie Ernaux (Récit): la critique Télérama". Télérama (בצרפתית). 2008-02-09. נבדק ב-2022-08-21. (בצרפתית) Prix Marguerite Duras. Association Marguerite Duras "Prix François Mauriac" (בצרפתית)
יחסי ארצות הברית – כורדיסטן העיראקית

יחסי ארצות הברית–כורדיסטן העיראקית הם היחסים דו-צדדיים בין ארצות הברית וכורדיסטן העיראקית. במיוחד לאחר ההכרה הבינלאומית באוטונומיה של כורדיסטן העיראקית ב-2005, כשהיחסים הפוליטיים הללו ממשיכים באופן רשמי. הקשר בין הראשוני בין הכורדים העיראקים לארצות הברית נוצר ב-1972, כשהשאה האיראני, מוחמד רזא שאה פהלווי, שהיה בעל ברית של ארצות הברית, הפך לפטרון העיקרי של המורדים הכורדים בעיראק. מזכיר המדינה האמריקאי הנרי קיסינג'ר ומולה מוסטפא בארזאני היו השחקנים העיקריים של יחסים אלה . ב-1975 חתמו עיראק ואיראן על הסכם אלג'יר, ואיראן וארצות הברית הפסיקו את תמיכתם בפשמרגה, שהובסה על ידי ממשלת עיראק. הלובי הכורדי הדרומי בארצות הברית התכנס לראשונה ב-1975, כשהדיפלומט העיראקי מוחמד דוסקי עמד בראש הפעילויות הדיפלומטיות הללו. אף על פי שהפעילות לא הייתה מוצלחת במיוחד, כ-3,500 תלמידים כורדים התקבלו ללימודים בארצות הברית ג'לאל טאלבאני, מנהיג האיחוד הפטריוטי של כורדיסטן, ביקר בארצות הברית בשנת 1988 באמצעות פיטר גלבריית'. ברהם צאלח, לימים ראש ממשלת כורדיסטן העיראקית ונשיא עיראק, הוצב בארצות הברית כנציג המפלגה. לאחר מלחמת המפרץ, מנהיגי כורדיסטן הקשיבו להכרזה האמריקנית לפיה ארצות הברית תתמוך במרד בשלטון, והחלו במרד, מתוך כוונה לגרום להפיכה. אך לאחר שתמיכה אמריקנית מובטחת לא הגיעה, החזיר הצבא העיראקי את הסדר לאזור, וריסק באכזריות את המרד הכורדי. מיליוני כורדים הפכו לפליטים ועברו דרך הרי הגבול אל טורקיה ואיראן. בעקבות אירועים אלו, נקבעו שני אזורים אסורים לטיסה על ידי הקואליציה, מדרום לקו הרוחב 32 (בהמשך הורחב האזור למדרום לקו הרוחב 33) ומצפון לקו הרוחב 36, כהגבלה על חיל האוויר העיראקי ולמנוע ממשלת סדאם את העליונות האווירית העיראקית. בעקבות החלטה 688 של מועצת הביטחון של האו"ם, מדינות הקואליציה קיבלו את האישור להשתמש בכוח על-מנת לשמור על תוקף ההחלטה. ההחלטה הביאה לאוטונומיה דה-פקטו לכורדיסטן. ארצות הברית הייתה מעורבת גם בהשכנת השלום בין הפלגים הכורדים, המפלגה הדמוקרטית הכורדיסטנית והאיחוד הפטריוטי של כורדיסטן, במהלך מלחמת האזרחים הכורדית, שהוסדר בהסכם וושינגטון ב-1997. כיום לארצות הברית יש מדיניות רשמית כלפי הממשלה האזורית של כורדיסטן. המדיניות הכורדית האמריקאית החלה במגעים, התקדמה ליחסים סמויים ולבסוף הפכה ליחסים ממוסדים גלויים המגולמים במדיניות כורדית רשמית בארצות הברית. השינוי באינטראקציה של ארצות הברית עם הכורדים מסיוע הומניטרי לשותפות אסטרטגית כבעל ברית לא-מדינתי וכנכס. העמקת היחסים הכלכליים של כורדיסטן העיראקית-ארצות הברית נתמכה על ידי הקמת מועצת העסקים של כורדיסטן של ארצות הברית (USKBC) באפריל 2012. באותו חודש נשיא כורדיסטן, מסעוד ברזאני, ביקר בוושינגטון הבירה ונפגש עם הנשיא ברק אובמה וסגן הנשיא ג'ו ביידן. ארצות הברית מחזיקה בקונסוליה הכללית בארביל, שהוקמה ביולי 2011. לכורדיסטן יש נציגות בארצות הברית מפברואר 2007. Karsh, Efraim (25 באפריל 2002). The Iran–Iraq War: 1980–1988. Osprey Publishing. pp. 1–8, 12–16, 19–82. ISBN 978-1-84176-371-2. {{cite book}}: (עזרה) Barzan'dan Bağdat'a Kürtler, Ekrem Sunar, Weşanên Dozê, r: 15 Tarih Boyunca Kürtlerde Dîplomasî, Faik Bulut, Evrensel Basım Yayın, 2015,r:497 Shareef, Mohammed (2011). "The Kurds and US Foreign Policy: International Relations in the Middle East since 1945". Insight Turkey. נבדק ב-2014-07-27. "KRG-US Relations". Kurdistan Regional Government. נבדק ב-2014-07-27. "KRG office in DC". Kurdistan Commentary. 2008-11-28. נבדק ב-2014-07-27.
פרביי קרסנוגברדיסקי פרויזד

קרסנוגברדיסקי פרויזד ה-1 (ברוסית: Первый Красногвардейский проезд) הוא רחוב במחוז האדמיניסטרטיבי המרכזי של מוסקבה ברובע פרסננסקי. הרחוב קיבל את שמו מרחובות הסמוכים באותו השם, שנקראים לכבוד המשמר האדום (אנ') - המערך הצבאי הסדיר הראשון לאחר מהפכת אוקטובר. הרחוב הוא באורך 1,26 ק"מ, הוא מגיעה עד טבעת התחבורה השלישית מצפון לתחנת המטרו מז'דונארודנאיה. הרחוב עובר בין החלק הדרומי והצפוני של מרכז העסקים מוסקבה סיטי. בית 11 – Moscow Towers בית 15 – מגדל מרקורי סיטי בית 21 – OKO בית 22 - Neva Towers מדיה וקבצים בנושא פרביי קרסנוגברדיסקי פרויזד בוויקישיתוף ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
רחוב שמש 22

רחוב שמש 22 היא סדרת טלוויזיה ישראלית לילדים, בהנחיית תיקי דיין, ששודרה בערוץ הופ! בשנים –2006–2007. בכל פרק, תיקי דיין מארחת אורחים ברחוב שמש 22 ומספרת סיפורים על חגים. תיקי דיין – מנחה אביב וילישנסקי – ילד מאיה לבני – ילדה גל ענבי – ילדה גבריאל הדר איילת שמדון רחוב שמש 22, במיזם "אישים" לתיעוד היצירה הישראלית רותה קופפר, עשרה דברים לילדים בתחילת החופש, באתר הארץ, 3 ביולי 2006
Pump It Up!

"Pump It Up!" (לעיתים יצא גם כ-Pump It Up) הוא סינגל של המוזיקאי הבלגי, דנזל, שיצא ב-19 בינואר 2004 כסינגל השני מתוך אלבום הבכורה שלו, The Name of the Jam. נכון לאוקטובר 2022, השיר הושמע למעלה מ-61 מיליון פעמים ביוטיוב, ולמעלה מ-19 מיליון פעמים בספוטיפיי. ב-2019, יצאה גרסת רמיקס של הדי ג'יי הבריטי, אנדור. גרסת הרמיקס הגיעה, בשיאה, למקום הראשון במצעד שירי הדאנס קלאב בנובמבר 2019, וכן למקום השמיני במצעד הסינגלים הבריטי בינואר 2020. הרמיקס קיבל תואר פלטינה כפול מאיגוד תעשיית ההקלטות האוסטרלי (ARIA). גרסת הרמיקס מושמעת על ידי מישיגן וולברינס (אנ'), אחרי כל טאצ'דאון. נכון לאוקטובר 2022, גרסת הרמיקס הושמעה למעלה מ-13 מיליון פעמים ביוטיוב, ולמעלה מ-251 מיליון פעמים בספוטיפיי. מידע על היצירה "Pump It Up!" באתר מיוזיק בריינז מידע על הסינגל "Pump It Up!" באתר מיוזיק בריינז מידע על היצירה "Pump It Up!" באתר Discogs מילות השיר "Pump It Up!" באתר Genius סרטון השיר "Pump It Up!" באתר יוטיוב מידע על השיר "Pump It Up!" באתר ספוטיפיי Danzel - Pump It Up (OFFICIAL VIDEO), ארכיון מ-2022-09-29, נבדק ב-2022-10-09 Pump It Up - Radio Edit, 2004-01-19, ארכיון מ-2021-09-19, נבדק ב-2022-10-09 "Pump It Up – Extended Mix". Beatport. ארכיון מ-2022-09-03. נבדק ב-23 בנובמבר 2019. {{cite web}}: (עזרה) "Dance Songs: November 30, 2019". Billboard. 2 בינואר 2013. ארכיון מ-2021-08-01. נבדק ב-27 בנובמבר 2019. {{cite journal}}: (עזרה) "Endor | full Official Chart history". Official Charts Company. ארכיון מ-2022-08-09. נבדק ב-4 בינואר 2020. {{cite web}}: (עזרה) ARIA Charts – Accreditations – 2020 Singles, Australian Recording Industry Association, ‏2020 (ארכיון) "How 'Pump It Up' became Michigan football's anthem". 30 בדצמבר 2021. ארכיון מ-2022-09-01. נבדק ב-2022-10-09. {{cite web}}: (עזרה) Endor - Pump It Up (official video), ארכיון מ-2022-06-25, נבדק ב-2022-10-09 Pump It Up, 2019-09-13, ארכיון מ-2022-08-08, נבדק ב-2022-10-09